Document ID: 31995R2721

ΚΑΝΟΝΙΣΜΟΣ (ΕΚ) αριθ. 2721/95 ΤΗΣ ΕΠΙΤΡΟΠΗΣ της 24ης Νοεμβρίου 1995 περί θέσπισης κανόνων για την εφαρμογή των συνήθων μεθόδων και των μεθόδων αναφοράς για την ανάλυση και την ποιοτική αξιολόγηση του γάλακτος και των γαλακτοκομικών προϊόντων στο πλαίσιο της οργάνωσης κοινής αγοράς
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1538/95 (2), και ιδίως το άρθρο 6 παράγραφος 6, το άρθρο 7 παράγραφος 5, το άρθρο 8 παράγραφος 4, το άρθρο 9 παράγραφος 3, το άρθρο 10 παράγραφος 3, το άρθρο 11 παράγραφος 3, το άρθρο 12 παράγραφος 3, το άρθρο 13 παράγραφος 3, το άρθρο 16 παράγραφοι 1 και 4 και το άρθρο 17 παράγραφος 14,
Εκτιμώντας:
ότι τα χαρακτηριστικά σύνθεσης και ποιότητας του γάλακτος και των γαλακτοκομικών προϊόντων που ορίζονται στους κανονισμούς στο πλαίσιο της οργάνωσης της κοινής αγοράς για το γάλα και τα γαλακτοκομικά προϊόντα, πρέπει να επαληθεύονται ώστε να διασφαλίζεται η αυστηρή τήρηση των απαιτήσεων αυτών 7 ότι συχνά οι μέθοδοι αναφοράς για τέτοιες επαληθεύσεις είναι μέθοδοι που δημοσιεύονται από διεθνείς οργανισμούς όπως (IDF), (ISO), (AOAC), οι οποίες εκσυγχρονίζονται συχνά από τους οργανισμούς 7 ότι, σε ορισμένες περιπτώσεις ορίζεται κοινοτική μέθοδος αναφοράς που στη συνέχεια αντικαθίσταται από μία μέθοδο που δημοσιεύεται από ένα διεθνή οργανισμό 7 ότι, σε άλλες περιπτώσεις, δεν ορίζεται συγκεκριμένη μέθοδος αναφοράς σε κοινοτικό κανονισμό 7 ότι, με στόχο τη διασφάλιση ενιαίας εφαρμογής των μεθόδων αναφοράς, κρίνεται σκόπιμο να καταρτίζεται, σε ετήσια βάση, κατάλογος μεθόδων αναφοράς, και να ορίζεται συγκεκριμένα ότι η μέθοδος που τίθεται σε εφαρμογή είναι αυτή που αναφέρεται σε έναν τέτοιο κατάλογο 7 ότι δεν θα πρέπει να αποκλείεται η χρήση συνήθων μεθόδων 7 ότι θα πρέπει να ορίζονται συγκεκριμένα οι όροι εφαρμογής τους 7 ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον παρόντα κανονισμό ορίζονται κανόνες εφαρμογής μεθόδων για τη χημική, φυσική και μικροβιολογική ανάλυση του γάλακτος και των γαλακτοκομικών προϊόντων, οι οποίες προβλέπονται σε κοινοτικούς κανονισμούς περί κοινής οργανώσεως της αγοράς γάλακτος και των γαλακτοκομικών προϊόντων (εφεξής αναφέρονται ως «κανονισμοί»).
Άρθρο 2
1. Η Επιτροπή, σύμφωνα με τη διαδικασία που ορίζεται στο άρθρο 30 του κανονισμού (ΕΟΚ) αριθ. 804/68, πρέπει να καταρτίσει, πριν από την 1η Απριλίου κάθε έτους, κατάλογο μεθόδων αναφοράς που θα ισχύει για τις αναλύσεις που αναφέρονται στο άρθρο 1. Ωστόσο, ο πρώτος κατάλογος θα πρέπει να έχει καταρτισθεί εντός έξι μηνών από την έναρξη ισχύος του παρόντος κανονισμού.
2. Σε περίπτωση που δεν ορίζεται συγκεκριμένη μέθοδος αναφοράς στους κανονισμούς, ή σε περίπτωση που η καθοριζόμενη μέθοδος αναφοράς διαφέρει από αυτήν που ορίζεται στον κατάλογο που προβλέπεται στην παράγραφο 1, πρέπει να εφαρμόζεται η μέθοδος αναφοράς που ορίζεται στον κατάλογο.
Άρθρο 3
Οι συνήθεις μέθοδοι είναι δυνατόν να χρησιμοποιούνται για αναλύσεις που απαιτούνται βάσει των κανονισμών, εφόσον έχουν βαθμολογηθεί καταλλήλως και ελεγχθεί σε τακτή βάση σε σχέση με τη μέθοδο αναφοράς.
Σε περίπτωση αμφισβητήσεων, τα αποτελέσματα που προκύπτουν από τη μέθοδο αναφοράς είναι καθοριστικά.
Άρθρο 4
Η έκθεση του εργαστηρίου σχετικά με τα αποτελέσματα της ανάλυσης πρέπει να περιέχει ικανοποιητικά στοιχεία για να καθίσταται δυνατή η αξιολόγηση των αποτελεσμάτων.
Άρθρο 5
Ο παρών κανονισμός αρχίζει να ισχύει έξι μήνες μετά από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Νοεμβρίου 1995.

Labels: 17
0
3
6
15